**ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОСИГУРЯВАНЕ НА ОБЩЕСТВЕНИЯ РЕД, ПРИЕТА ОТ ОБЩИНСКИ СЪВЕТ - ПЛОВДИВ** (Приложение № 1 към Решение № 198, взето с Протокол № 10 от 28.05.2009 г., Изм. и доп. с Решение № 427, взето с Протокол № 18 от 25.10.2012 г.; Изм. и доп. с Решение № 498, взето с Протокол № 22 от 20.12.2012 г.; Изм. и доп. с Решение № 366, взето с Протокол № 18 от 13.11.2014 г.; Изм. и доп. с Решение № 60, взето с Протокол № 3 от 25.02.2016 г.; Изм. и доп. с Р. № 480, взето с пр. № 21 от 18.12.2018 г.; Изм. - Решение № 2191 от 11.12.2017 г. на АдмС - Пловдив по адм. д. № 1495/2017 г., потвърдено с Решение № 7508 от 21.05.2019 г. на ВАС по адм. д. № 804/2018 г., III о. )

**Вносител: инж. Иван Тотев – Кмет на община Пловдив**

***Проект***

*Съгласно чл.26, ал.4 от Закона за нормативните актове, в законоустановения срок от 30 дни, община Пловдив, чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на e-mail адрес: pno*[*@abv.bg*](mailto:info@plovdiv.bg) *или в деловодството на община Пловдив, пл. „Стефан Стамболов” № 1.*

**МОТИВИ**

**I. Обосновка за конкретната необходимост от приемане на Наредба за изменение и допълнение на Наредбата за осигуряване на обществения ред**

На територията на община Пловдив действат местни правила и подзаконова нормативна уредба по отношение на обществения ред, като същите са съобразени със законовите разпоредби на нормативните актове от по-висок ранг, в т.ч. Закона за административните нарушения и наказания, Закона за местното самоуправление и местната администрация, Закона за защита от шума в околната среда и др.

В случая, конкретната необходимост от приемане на Наредба за изменение и допълнение на Наредбата за осигуряване на обществения ред е наложена от следните фактически и правни обстоятелства, касаещи отделни текстове, а именно:

1. В Община Пловдив, чрез Общински съвет – Пловдив, е постъпил протест на Окръжна Прокуратура – Пловдив с изх. № 4274/ 11.07.2019 г. против текстове на Наредба № 1 за поддържане и опазване на обществения ред, чистотата и общественото имущество на територията на община Пловдив.Предмет на протестиране са текстовете на чл. 11, ал. 8, чл. 26, ал. 2 и ал. 4, чл. 27, ал. 1 и чл. 23, ал. 1 от Наредбата с доводи за незаконосъобразност.

2. С Решение № 2191 от 11.12.2017 г. на Административен съд - Пловдив по адм. д. № 1495/2017 г., потвърдено с Решение № 7508 от 21.05.2019 г. на ВАС по адм. д. № 804/2018 г., III о., е отменен чл.25, ал.4 от Наредба за осигуряване на обществения ред, като е възприето в мотивите на Съда, че оспорената частично разпоредба е в противоречие на нормативни актове от по-висока степен – чл.47, ал.2 от Закона за административните нарушения и наказания и чл.22, ал.5 от Закона за местното самоуправление и местната администрация.

3. В разпоредбите, касаещи контрола и санкциите по действащата в настоящата редакция НООР липсват конкретни санкционни норми, които да определят размера на глобите, съответно имуществените санкции, за нарушения на разпоредбите на чл.9, ал. 1, т.7, т. 8 и чл.13, ал.1 от Наредбата. От друга страна, е необходимо да бъдат дефинирани допълнително интервали на санкциите, за определени състави на нарушения по Наредбата, съобразно степента на обществената опасност. Предвидените санкции следва да са на база тежестта на всяко нарушение, за да се гарантира пропорционален, справедлив и възпиращ ефект от прилагането на наредбата.

**Причините, които налагат приемането на Наредба за изменение и допълнение на Наредбата за осигуряване на обществения ред са** свързани с превеждането на текстовете й в съответствие с някои от законовите разпоредби, които доразвива и пресъздава – по Закона за защита от шума в околната среда, Закона за частната охранителна дейност, вкл. ЗМСМА, ЗАНН и др., както и поради необходимостта от унифициране и осъвременяване на нормативната уредба по отношение на предвидения размер на глобите и санкциите за нарушения на обществения ред на територията на община Пловдив и по-конкретно:

С оглед протеста на Окръжна Прокуратура – Пловдив против текстовете на чл. 11, ал. 8, чл. 26, ал. 2 и ал. 4, чл. 27, ал. 1 и чл. 23, ал. 1 от Наредба № 1 за поддържане и опазване на обществения ред, чистотата и общественото имущество на територията на община Пловдив и независимо от неточното посочване на актуалния подзаконов нормативен акт на Общински съвет – Пловдив (Наредба за осигуряване на обществения ред), **е основателно и обосновано да бъдат извършени корекции на някои от протестираните разпоредби – поради настъпили съществени изменения в Закона за защита от шума в околната среда /ЗЗШОС/** (изм. и доп., ДВ, бр. 52 от 02.07.2019 г., последно изм. и доп. ДВ, бр. 60 от 30.07.2019 г., в сила от 30.07.2019 г.).

**1.** С приетите изменения на Закона за защита от шума в околната среда в чл. 16а, ал. 1 са въведени забрани за зареждане на обекти за производство, съхраняване и търговия и на обекти в областта на услугите, разкрити и разположени в зони и територии, предназначени за жилищно строителство, рекреационни зони и територии и зони със смесено предназначение, както и в жилищни сгради с повече от едно жилище и сгради със смесено предназначение, за времето от 23,00 до 8,00 ч. **С чл. 16а, ал. 2 от ЗЗШОС се забранява озвучаването на посочените обекти и на открити площи, както и излъчването на шум по време на строителство за времето от 14,00 до 16,00 ч. и от 23,00 до 8,00 ч.**, с изключение на териториите на религиозни храмове, железопътни гари, автогари, аерогари, морски гари и при използването на системи за предупреждение и оповестяване на населението при бедствия. Изключения от забраната З**ЗШОС допуска при провеждане на обществени мероприятия** – концерти, спектакли, състезания, официални празници и други с подобен характер, **на открито**, **като озвучаването се осъществява съгласно наредба на съответния общински съвет.** Въведена е дефиниция за *озвучаване* – излъчване на звук в околната среда, предаван чрез механични и електронни озвучителни средства и/или чрез гласово звукоизвличане и пеене. Приети са промени и в санкционните разпоредби: съгл. чл. 34а, ал. 1 и ал. 2 (Нов - ДВ, бр. 52 от 2019 г.) от ЗЗШОС: *За нарушение по чл. 16а, ал. 1 - 5 физическите лица се наказват с глоба от 500 до 1000 лв., а на юридическите лица и на едноличните търговци се налага имуществена санкция в размер от 3000 до 6000 лв*. (2) *При повторно нарушение по ал. 1 физическите лица се наказват с глоба от 2000 до 6000 лв., а на юридическите лица и на едноличните търговци се налага имуществена санкция в размер от 5000 до 12 000 лв.* Актуализирани са размерите на глобите и имуществените санкции по чл. 33 и чл. 34 от ЗЗШОС.

С оглед компетентността на Общински съвет – Пловдив, делегирана от законодателя съгласно чл. 3, ал. 5 от ЗЗШОС: *„Изискванията към шума, предизвикан от домашни дейности и от съседи в жилищни сгради, се определят с наредби на общинските съвети, приети по реда на Закона за местното самоуправление и местната администрация“,* както и поради правомощията дадени на кметовете на общини съгласно чл. 22 от ЗЗШОС: *Чл. 22. (1) Кметовете на общини или упълномощени от тях длъжностни лица:*

*1. упражняват контрол за спазване на правилата и нормите за изпълнение на строежите по отношение на шума, излъчван по време на строителство и за спазване на забраната по чл. 16а, ал. 5;*

*2. упражняват контрол за спазване изискванията на този закон в тихите зони и урбанизираните територии;*

*3. организират и регулират движението на автомобилния транспорт в населените места с оглед намаляване на шумовите нива до допустимите норми;*

*4. упражняват контрол за спазване изискванията на чл. 16а ал. 1 и 6 и чл. 16б, ал. 1.*

*(2) При необходимост от извършване на измерване на нивото на шума контролът по ал. 1, т. 1 се осъществява съвместно с регионалните органи на Министерството на здравеопазването.*

**Считам за обосновано и необходимо да се извършат промени и допълнения на разпоредбите на чл. 4, алинеи 1, 2, 3 и 9; чл. 7, ал. 5, чл. 10, ал. 11; чл. 11, алинеи 1, 2, 3, 7 и 8; чл. 25, ал. 4; чл. 26, алинеи 1, 2, 3 и 4; чл. 30, алинеи 1, 2, 3 и 4; чл. 32, ал. 1 от сега действащата Наредба за осигуряване на обществения ред, касаещи шума и разрешените часови диапазони за извършване на определени дейности в жилищните сгради, на открити площи, вкл. в и около съответните обекти, находящи се в тихите зони и урбанизираните територии на гр. Пловдив, с цел тяхното прецизиране и въвеждане в съответствие с актуалните текстове от Закона за защита от шума в околната среда.**

Следва да се отмени чл.11, ал. 9 от Наредбата за осигуряване на обществения ред „При наличие на жалби за шум и вибрации от търговските обекти, разположени в тихите зони и урбанизирани територии, жалбоподателят представя протокол за замерване на шума, издаден от оторизирана лаборатория. Контролът по тази алинея се осъществява от Кмета на общината или упълномощени длъжностни лица.“, тъй като съгласно чл. 28б от Закона за защита от шума в околната среда „При подадени жалби и сигнали за излъчване на шум над граничните стойности, определени с наредбата по чл. 11, т. 5, от конкретен обект по чл. 16б, ал. 1, регионалната здравна инспекция в срок до три дни извършва измерване на проникващия шум в съответните съседни жилищни помещения, които са в непосредствена близост до обекта или граничат с него, и съставя констативен протокол.“.

По отношение протеста на Окръжна Прокуратура – Пловдив **против чл. 23, ал. 1 от НООР**, поради противоречие с нормативен акт от по-висока степен – Закона за ограничаване на административното регулиране и административния контрол върху стопанската дейност /ЗОАРАКСД/, Закона за частната охранителна дейност /ЗЧОД/ и Наредба № 8121з-611 от 11 юни 2018 г. за условията и реда за организация и извършване на видовете частна охранителна дейност по чл. 5, ал. 1 от Закона за частната охранителна дейност и за определяне на примерна типова класификация на обектите, на които се осъществява охрана по чл. 5, ал. 1, т. 2 и 3 от ЗЧОД, **считам за обосновано този текст от Наредбата да бъде отменен като излишен, тъй като с цитираните законови и нормативни актове са възприети правила относно осъществяването на охранително-пропускателния режим в обектите, според тяхната класификация, както и е определен механизмът за контрол върху същите.**

**2.** С Решение № 7508 от 21.05.2019 г. на Върховен административен съд по адм. д. № 804/2018 г., III о. е потвърдено Решение № 2191 от 11.12.2017 г. на Административен съд - Пловдив по адм. д. № 1495/2017 г., с което **отменен чл.25, ал.4 от НООР** (*„Въз основа на съставените по чл.25 актове се издават наказателните постановления от кмета на общината или оправомощени от него длъжностни лица“)*, в частта на разпоредбата *…“ или оправомощени от него длъжностни лица"*. Съгласно мотивите на съда, цитираната норма е в противоречие на нормативни актове от по-висока степен – чл.47, ал.2 от ЗАНН и чл.22, ал.5 от ЗМСМА. Предвид съдебното решение на ВАС и на основание чл. 195, ал. 2 от АПК е необходимо правните последици от отмяната да бъдат уредени с предлаганото изменение в Наредбата.

С изменението на текста в чл.25, ал. 4 от Наредбата за осигуряване на обществения ред, касаещ извършването на контрол по изпълнение на наредбата, налагането на санкции, както и издаването на наказателни постановления, се постига съответствие между текстове от Наредбата и нормативния акт от по-висока степен /ЗМСМА и ЗАНН/.

**3.** В настоящата редакция на Наредбата за осигуряване на обществения ред липсват санкционни норми, с които да се определи размерът на глобата, съответно имуществената санкция, за нарушения на разпоредбите на чл.9, ал. 1, т.7, т. 8 и чл.13, ал.1 от Наредбата осигуряване на обществения ред, засягащи  употребата на алкохолни напитки и други упойващи вещества по улиците, площадите, парковете, зелените площи и други обществени места; просията под каквато и да е форма на обществени места, както и достъпът на лица, употребили алкохол и други упойващи вещества в сгради и на места, предназначени за обществено ползване като: административни сгради /открити за публичен достъп/, лечебни, детски и учебни заведения и др. С оглед необходимостта от определяне на съответни на нарушенията санкционни норми, считам за обосновано създаването на нова алинея 3 към чл. 31 от Наредбата, в която да бъдат въведени съответните санкции.

Съобразно чл. 27, ал. 2 от ЗАНН, видът и точният размер на наказанието следва да се определят от административно-наказващия орган, съобразно тежестта на нарушението, подбудите за неговото извършване и други смекчаващи и отегчаващи вината обстоятелства, както и имотното състояние на нарушителя. В тази връзка и с оглед конкретните състави на цитираните нарушения по НООР, считам че следва да бъде определен диапазон на административното наказание – глоба за физически лица за нарушения на чл.9, ал. 1, т.7, т. 8 и чл.13, ал.1 от Наредбата осигуряване на обществения ред в размери от 100 лв. до 3000 лв.

**По изложените по-горе (в т.1, т.2, т.3) съображения е необходимо да бъде извършена промяна в текстовете на Наредбата за осигуряване на обществения ред.**

**§1. Да се измени и допълни чл. 4** от Наредбата за осигуряване на обществения ред, като същият добива следния вид:

**Чл. 4.** „За осигуряване на условия за спокойствие, труд и отдих на гражданите и за осигуряване на подгранични стойности на шум, както и за спазване изискванията на ЗЗШОС в тихите зони и урбанизираните територии на община Пловдив, се забранява:

**Ал. 1.** „Вдигането на шум от домашни дейности и от съседи в жилищните сгради от 14.00 ч. до 16.00 ч. и от 22.00 ч. до 08.00 ч., а във вечери, предхождащи почивни дни от 23,00 до 10,00 ч.

**Ал. 2.** „Вдигането на шум от механични и електронни озвучителни средства и/или чрез гласово звукоизвличане и пеене, смущаващи обществения ред и спокойствието на обитателите в съседни жилищни сгради, в часовия интервал от 23.00 до 8.00 часа.“

**Ал. 3.** „Излъчването на шум над граничните стойности, определени в наредбата по чл. 11, т. 5 от Закона за защита от шума в околната среда в тихите зони и урбанизираните територии на община Пловдив.“

**Ал. 9.** „Забранява се излъчването на шум по време на строителство за времето от 14,00 до 16,00 ч. и от 23,00 до 8,00 ч. При необходимост от извършване на измерване на нивото на шума, контролът за спазване на правилата и нормите за изпълнение на строежите по отношение на шума, излъчван по време на строителство, се осъществява от упълномощени за целта общински служители, съвместно с представители на Регионална здравна инспекция – Пловдив.“

**§2. Да се измени и допълни чл. 7, алинея 5** от Наредбата за осигуряване на обществения ред, като същата добива следния вид:

**Ал. 5.** „В сгради в режим на етажна собственост се забранява извършване на строителни, монтажни, ремонтни или други битови дейности, свързани с излъчването на шум, за времето от 14,00 до 16,00 ч. и от 20,00 до 8,00 ч. в работни дни, а в почивни и празнични дни – само със съгласието на засегнатите съседи в сградата.“

**§3. Да се измени чл. 10, алинея 11** от Наредбата за осигуряване на обществения ред, като същата добива следния вид:

**Чл. 10** „Забранява се:

**Ал.11.** Продължителното загряване и форсиране на място на автомобилните двигатели в жилищните квартали в часовете от 23.00 часа до 08.00 часа.“

**§4.** **Да се изменят и допълнят чл. 11, алинеи 1, 2, 3, 7 и 8** от Наредбата за осигуряване на обществения ред, като същите добиват следния вид:

Ал.1. **„**Не се изисква разрешение за работно време на заведения за хранене и развлечение и други търговски обекти, издадено от районната администрация, когато функционират в интервала от 08.00 часа до 23.00 часа.

**Ал.2.** **„За удължено работно време** **на търговските обекти** – заведения за хранене и развлечения, магазини, игрални зали, компютърни зали, бензиностанции и обектите към тях, автомивки и други обекти за търговия и услуги, се изисква писмено разрешение от Кмета на района, в който се намира обектът. Редът за издаване на разрешенията се определя **със заповед на Кмета на Община Пловдив**, *след предварително писмено становище на регионалната здравна инспекция /РЗИ/, относно спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда.* Разрешение за удължено работно време на заведения, които се намират в жилищни сгради или сгради със смесено предназначение се издава след представяне на решение на общото събрание на собствениците, взето по реда на чл. 17, ал. 3 от Закона за управление на етажната собственост.“

**Ал.3.** „Разрешение за удължено работно време на заведения за хранене и развлечение, които се намират в радиус до 30 метра от жилищни сгради, се издава след представяне на протокол за *спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда*, издаден от лицензирана лаборатория или *регионалната здравна инспекция /РЗИ/,* без да се изисква съгласие по реда на чл. 17, ал. 3 от Закона за управление на етажната собственост.“

**Ал.7.** „Забранява се използването и консумацията на маси за открито сервиране към заведения за хранене и развлечение, с изключение на обектите, които имат издадено разрешение за удължено работно време в часовия интервал от 23,00 до 08,00 часа.

**Ал.8**. „Забранява се озвучаването на части от заведения за хранене и развлечения, които са оградени и/или покрити с леки заграждения, изпълнени от полиетилен, поликарбонат, брезент и/или други подобни материали, както и озвучаването на откритите площи на такива заведения, както следва:

1.Пред и под жилищни сгради, в сгради със смесено предназначение, както и в радиус 30 м от тях, в часовия интервал от 14,00 до 16,00 часа, както и от 23.00 часа до 08.00 часа;

2. За обекти, находящи се в сгради, използвани за нежилищни дейности, в интервала от 23.00 часа до 08.00 часа.“

**§5. Да се отмени чл. 11, алинея 9** от Наредбата за осигуряване на обществения ред.

**§6. Да се отмени чл. 23, алинея 1** от Наредбата за осигуряване на обществения ред.

**§7. Да се измени и допълни чл. 25, алинея 4** от Наредбата за осигуряване на обществения ред, като същата добива следния вид:

**Ал.4.** „Въз основа на съставените по чл. 25 актове се издават наказателни постановления от Кмета на Общината или упълномощен от него заместник-кмет.“

**§8. Да се изменят и допълнят чл. 26, алинеи 1, 2, 3 и 4** от Наредбата за осигуряване на обществения ред, като същите добиват следния вид:

**Ал.1.** „За нанасяне на щети на елементите на градската среда и инфраструктура, както и за нарушаване разпоредбите на настоящата наредба, за които не са предвидени конкретни санкционни разпоредби, на физическите лица се налагат глоби в размер от 100 лв. до 2000 лв., а на юридическите лица и едноличните търговци се налагат имуществени санкции в размер от 2000 лв. до 12 000 лв.

**Ал.2.** За нарушения на чл. 11, ал. 8, свързани с превишаване на граничните стойности на шум, определени с наредбата по чл. 11, т. 5 от Закона за защита от шума в околната среда, собствениците/ползвателите на заведения за хранене и развлечение се наказват с имуществени санкции в размер от 3000 лв. до 6000 лв., а при повторно нарушение с имуществени санкции в размер от 5000 до 12 000 лв.

**Ал.3.** За административни нарушения с особено голяма тежест или в големи размери, установени от комисии към районните администрации, назначени със Заповед на Кмета на Община Пловдив, нарушителите се наказват:

1. Физически лица, както и лицата, допуснали извършването на такива нарушения – глоба в размер до 5 000 лв.

2. Едноличните търговци и юридическите лица – имуществена санкция в размер до 50 000 лв.

**Ал. 4.** Нарушението се счита с особено голяма тежест, когато е извършено от физическо или юридическо лице повече от три пъти в рамките на една календарна година и причинява щети на елементите на градската среда и инфраструктура в големи размери, или е свързано с трайно нарушаване условията за отдих и спокойствие на гражданите.

**§9. Да се измени и допълни чл. 30**, **алинеи 1, 2, 3 и 4** от Наредбата за осигуряване на обществения ред, като същите добиват следния вид:

**Ал.1.** За нарушения на разпоредбите на чл. 4, ал. 1, ал. 2, ал. 3, ал. 4, ал. 5 и ал. 9, и на чл. 7, ал. 5 на физическите лица се налага глоба в размер на 500 до 1000 лв., на юридическите лица и едноличните търговци – имуществена санкция, в размер от 3000 до 6000 лв.

**Ал.2.** За нарушения на разпоредбите на чл. 4, ал. 7 и ал. 8 на физическите лица се налага глоба в размер от 100 до 3000 лв., а на юридическите лица и едноличните търговци: имуществена санкция в размер от 3 000 до 6 000 лв.

**Ал.3.** За нарушения на разпоредбите на чл. 5 и чл. 6 на физическите лица се налага глоба в размер от 500 лв. до 1000 лв., на юридическите лица и едноличните търговци – имуществена санкция, в размер от 3000 лв. до 6000 лв.

**Ал.4.** За нарушения на разпоредбите на чл. 7, ал. 1, чл. 7, ал. 3, т. 1 и т. 2 на физическите лица се налага глоба в размер от 300 до 500 лв., а на юридическите лица и едноличните търговци: имуществена санкция в размер от 500 до 1000 лв.

**§10.****Създава се нова алинея 3 към чл. 31 със следния текст:**

**Ал.3.**„За нарушения на разпоредбите на чл.9, ал. 1, т.7, т. 8 и чл. 13, ал.1 на физически лица се налага глоба в размер от 100 до 3000 лева.“

**§11. Да се измени и допълни чл. 32, алинея 1** от Наредбата за осигуряване на обществения ред, като същата добива следния вид:

**Ал.1.** „За нарушение на разпоредбите на чл. 11, ал. 2, ал. 3, ал. 4, ал. 7, чл. 12, чл. 20 и чл. 23 на физическите лица се налага глоба в размер на 500 до 5000 лв., а на юридическите лица и едноличните търговци имуществена санкция в размер от 5000 до 12 000 лв.“.

При изработването на проекта на Наредба за изменение и допълнение на Наредбата за осигуряване на обществения ред са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**1. Принцип на необходимост** – Предвид направения анализ на досегашното състояние на наредбата, се налага необходимостта от приемането на Наредба за изменение и допълнение на **Наредбата осигуряване на обществения ред,** с оглед необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство.

**2. Принцип на обоснованост** – Отстраняване на несъответствия с нормативни актове от по-висока степен /*Закона за защита от шума в околната среда/* при уреждането на обществени отношения от местно значение. Синхронизиране и определяне на конкретни глоби и имуществени санкции за нарушения на отделни разпоредби от Наредбата осигуряване на обществения ред, в съответствие с действащите в Република България и Европейския съюз нормативни актове от по-висока степен.

**3. Принципите на предвидимост и откритост** са спазени – проектът с мотивите е публикуван на официалния сайт на община Пловдив за становища и предложения от заинтересованите групи.

**4. Принципът на съгласуваност** – проектът с мотивите, чрез сайта на община Пловдив, публично са предоставени на заинтересованите групи, като са взети предвид изразените становища от проведени дискусии в състава на общинската администрация.

**5. Принципът на субсидиарност, пропорционалност и стабилност** – чрез Наредбата за изменение и допълнение на Наредбата осигуряване на обществения ред ще се измени и допълни **Наредбата осигуряване на обществения ред** в съответствие с нормативните актове от по- висока степен.

**III. Цел на наредбата**

Чрез предлаганите промени се цели уеднаквяването на нормативната уредба с действащите в Република България нормативни актове от по-висока степен - Закона за защита от шума в околната среда, Закона за частната охранителна дейност, вкл. ЗМСМА, ЗАНН и др., както и с тези на европейското законодателство. Цели се текстовете на Наредбата за осигуряване на обществения ред да станат максимално ясни, недвусмислени и приложими за осъществяване на качествен контрол, както и да отговарят в оптимална степен за задоволяване на обществените интереси и сигурност на гражданите и останалите субекти на правото. И не на последно място – цели се унифициране и осъвременяване на нормативната уредба по отношение на предвидения размер на глобите и санкциите за нарушения на обществения ред на територията на община Пловдив.

**IV. Финансови средства, необходими за прилагането на наредбата**

За прилагане на измененията и допълнения в **Наредбата осигуряване на обществения ред** не е необходимо разходването на бюджетни средства.

**V. Очаквани резултати**

Законосъобразност на подзаконовия нормативен акт. Изменението на Наредбата ще допринесе за уеднаквяване на нормативната уредба, с нормативните актове от по-висок ранг, отстраняване на затрудненията при дейността по установяване на нарушенията и налагане на санкции, както и ще се избегнат и предпоставките за нарушаване на правата гражданите на територията на община Пловдив.

**VI. Анализ за съответствие с правото на Европейския съюз**

Предлаганото изменение на Наредбата осигуряване на обществения ред е в съответствие с нормативните актове от по-висока степен, както и с тези на европейското законодателство.

Приемането на Наредба за изменение и допълнение на Наредбата осигуряване на обществения ред е подзаконов нормативен акт за прилагане на отделни разпоредби от Закона за административните нарушения и наказания, Закона за нормативните актове и др. приложими законови разпоредби, Закона за защита от шума в околната среда, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на Република България.

Проектът на подзаконовия нормативния акт - Наредба за изменение и допълнение на Наредбата осигуряване на обществения ред е публикуван на официалната страница на Община Пловдив на 16.08.2019 г.

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

В рамките на законовия 30 дневен срок за обществени консултации ще бъдат взети предвид предложенията и становищата по проекта на Наредбата осигуряване на обществения ред, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания:** чл.21, ал.1, т. 23 и ал. 2 и чл. 22, ал. 5 от ЗМСМА, чл. 8 от ЗНА, във връзка с чл. 3, ал. 5, чл. 16а, ал. 1, ал. 5 и ал. 6, чл. 16б, ал. 1, чл. 22, чл. 34-34а от ЗЗШОС, както и чл. 27, ал. 1 и ал. 2 от ЗАНН, при спазване на изискванията на чл. 75-79 от АПК,във връзка с чл.11, ал.3, чл.15, ал.1, чл.26 и чл. 28, ал. 1 и ал. 2 от ЗНА.

**Фактически основания:** Приемане на по-пълна, ефективна и структурирана нормативна уредба, която регламентираобществения ред на територията на град Пловдив. Необходимостта от синхронизиране на текстовете на Наредбата с нормативните актове от по-висока степен, както и с тези на европейското законодателство. Уеднаквяване и осъвременяване на нормативната уредба по отношение на предвидения размер на глобите за нарушения на обществения ред на територията на община Пловдив.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на **Наредбата осигуряване на обществения ред**, както следва:

**§1. Да се измени и допълни чл. 4** от Наредбата за осигуряване на обществения ред, като същият добива следния вид:

**Чл. 4.** „За осигуряване на условия за спокойствие, труд и отдих на гражданите и за осигуряване на подгранични стойности на шум, както и за спазване изискванията на ЗЗШОС в тихите зони и урбанизираните територии на община Пловдив, се забранява:

**Ал. 1.** „Вдигането на шум от домашни дейности и от съседи в жилищните сгради от 14.00 ч. до 16.00 ч. и от 22.00 ч. до 08.00 ч., а във вечери, предхождащи почивни дни от 23,00 до 10,00 ч.

**Ал. 2.** „Вдигането на шум от механични и електронни озвучителни средства и/или чрез гласово звукоизвличане и пеене, смущаващи обществения ред и спокойствието на обитателите в съседни жилищни сгради, в часовия интервал от 23.00 до 8.00 часа.“

**Ал. 3.** „Излъчването на шум над граничните стойности, определени в наредбата по чл. 11, т. 5 от Закона за защита от шума в околната среда в тихите зони и урбанизираните територии на община Пловдив.“

**Ал. 9.** „Забранява се излъчването на шум по време на строителство за времето от 14,00 до 16,00 ч. и от 23,00 до 8,00 ч. При необходимост от извършване на измерване на нивото на шума, контролът за спазване на правилата и нормите за изпълнение на строежите по отношение на шума, излъчван по време на строителство, се осъществява от упълномощени за целта общински служители, съвместно с представители на Регионална здравна инспекция – Пловдив.“

**§2. Да се измени и допълни чл. 7, алинея 5** от Наредбата за осигуряване на обществения ред, като същата добива следния вид:

**Ал. 5.** „В сгради в режим на етажна собственост се забранява извършване на строителни, монтажни, ремонтни или други битови дейности, свързани с излъчването на шум, за времето от 14,00 до 16,00 ч. и от 20,00 до 8,00 ч. в работни дни, а в почивни и празнични дни – само със съгласието на засегнатите съседи в сградата.“

**§3. Да се измени чл. 10, алинея 11** от Наредбата за осигуряване на обществения ред, като същата добива следния вид:

**Чл. 10** „Забранява се:

**Ал.11.** Продължителното загряване и форсиране на място на автомобилните двигатели в жилищните квартали в часовете от 23.00 часа до 08.00 часа.“

**§4.** **Да се изменят и допълнят чл. 11, алинеи 1, 2, 3, 7 и 8** от Наредбата за осигуряване на обществения ред, като същите добиват следния вид:

Ал.1. **„**Не се изисква разрешение за работно време на заведения за хранене и развлечение и други търговски обекти, издадено от районната администрация, когато функционират в интервала от 08.00 часа до 23.00 часа.

**Ал.2.** **„За удължено работно време** **на търговските обекти** – заведения за хранене и развлечения, магазини, игрални зали, компютърни зали, бензиностанции и обектите към тях, автомивки и други обекти за търговия и услуги, се изисква писмено разрешение от Кмета на района, в който се намира обектът. Редът за издаване на разрешенията се определя **със заповед на Кмета на Община Пловдив**, *след предварително писмено становище на регионалната здравна инспекция /РЗИ/, относно спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда.* Разрешение за удължено работно време на заведения, които се намират в жилищни сгради или сгради със смесено предназначение се издава след представяне на решение на общото събрание на собствениците, взето по реда на чл. 17, ал. 3 от Закона за управление на етажната собственост.“

**Ал.3.** „Разрешение за удължено работно време на заведения за хранене и развлечение, които се намират в радиус до 30 метра от жилищни сгради, се издава след представяне на протокол за *спазване на граничните стойности на показателите за шум, определени с наредбата по чл. 11, т. 5 от Закона за защита от шума в околната среда*, издаден от лицензирана лаборатория или *регионалната здравна инспекция /РЗИ/,* без да се изисква съгласие по реда на чл. 17, ал. 3 от Закона за управление на етажната собственост.“

**Ал.7.** „Забранява се използването и консумацията на маси за открито сервиране към заведения за хранене и развлечение, с изключение на обектите, които имат издадено разрешение за удължено работно време в часовия интервал от 23,00 до 08,00 часа.

**Ал.8**. „Забранява се озвучаването на части от заведения за хранене и развлечения, които са оградени и/или покрити с леки заграждения, изпълнени от полиетилен, поликарбонат, брезент и/или други подобни материали, както и озвучаването на откритите площи на такива заведения, както следва:

1.Пред и под жилищни сгради, в сгради със смесено предназначение, както и в радиус 30 м от тях, в часовия интервал от 14,00 до 16,00 часа, както и от 23.00 часа до 08.00 часа;

2. За обекти, находящи се в сгради, използвани за нежилищни дейности, в интервала от 23.00 часа до 08.00 часа.“

**§5. Да се отмени чл. 11, алинея 9** от Наредбата за осигуряване на обществения ред.

**§6. Да се отмени чл. 23, алинея 1** от Наредбата за осигуряване на обществения ред.

**§7. Да се измени и допълни чл. 25, алинея 4** от Наредбата за осигуряване на обществения ред, като същата добива следния вид:

**Ал.4.** „Въз основа на съставените по чл. 25 актове се издават наказателни постановления от Кмета на Общината или упълномощен от него заместник-кмет.“

**§8. Да се изменят и допълнят чл. 26, алинеи 1, 2, 3 и 4** от Наредбата за осигуряване на обществения ред, като същите добиват следния вид:

**Ал.1.** „За нанасяне на щети на елементите на градската среда и инфраструктура, както и за нарушаване разпоредбите на настоящата наредба, за които не са предвидени конкретни санкционни разпоредби, на физическите лица се налагат глоби в размер от 100 лв. до 2000 лв., а на юридическите лица и едноличните търговци се налагат имуществени санкции в размер от 2000 лв. до 12 000 лв.

**Ал.2.** За нарушения на чл. 11, ал. 8, свързани с превишаване на граничните стойности на шум, определени с наредбата по чл. 11, т. 5 от Закона за защита от шума в околната среда, собствениците/ползвателите на заведения за хранене и развлечение се наказват с имуществени санкции в размер от 3000 лв. до 6000 лв., а при повторно нарушение с имуществени санкции в размер от 5000 до 12 000 лв.

**Ал.3.** За административни нарушения с особено голяма тежест или в големи размери, установени от комисии към районните администрации, назначени със Заповед на Кмета на Община Пловдив, нарушителите се наказват:

1. Физически лица, както и лицата, допуснали извършването на такива нарушения – глоба в размер до 5 000 лв.

2. Едноличните търговци и юридическите лица – имуществена санкция в размер до 50 000 лв.

**Ал. 4.** Нарушението се счита с особено голяма тежест, когато е извършено от физическо или юридическо лице повече от три пъти в рамките на една календарна година и причинява щети на елементите на градската среда и инфраструктура в големи размери, или е свързано с трайно нарушаване условията за отдих и спокойствие на гражданите.

**§9. Да се измени и допълни чл. 30**, **алинеи 1, 2, 3 и 4** от Наредбата за осигуряване на обществения ред, като същите добиват следния вид:

**Ал.1.** За нарушения на разпоредбите на чл. 4, ал. 1, ал. 2, ал. 3, ал. 4, ал. 5 и ал. 9, и на чл. 7, ал. 5 на физическите лица се налага глоба в размер на 500 до 1000 лв., на юридическите лица и едноличните търговци – имуществена санкция, в размер от 3000 до 6000 лв.

**Ал.2.** За нарушения на разпоредбите на чл. 4, ал. 7 и ал. 8 на физическите лица се налага глоба в размер от 100 до 3000 лв., а на юридическите лица и едноличните търговци: имуществена санкция в размер от 3 000 до 6 000 лв.

**Ал.3.** За нарушения на разпоредбите на чл. 5 и чл. 6 на физическите лица се налага глоба в размер от 500 лв. до 1000 лв., на юридическите лица и едноличните търговци – имуществена санкция, в размер от 3000 лв. до 6000 лв.

**Ал.4.** За нарушения на разпоредбите на чл. 7, ал. 1, чл. 7, ал. 3, т. 1 и т. 2 на физическите лица се налага глоба в размер от 300 до 500 лв., а на юридическите лица и едноличните търговци: имуществена санкция в размер от 500 до 1000 лв.

**§10.****Създава се нова алинея 3 към чл. 31 със следния текст:**

**Ал.3.**„За нарушения на разпоредбите на чл.9, ал. 1, т.7, т. 8 и чл. 13, ал.1 на физически лица се налага глоба в размер от 100 до 3000 лева.“

**§11. Да се измени и допълни чл. 32, алинея 1** от Наредбата за осигуряване на обществения ред, като същата добива следния вид:

**Ал.1.** „За нарушение на разпоредбите на чл. 11, ал. 2, ал. 3, ал. 4, ал. 7, чл. 12, чл. 20 и чл. 23 на физическите лица се налага глоба в размер на 500 до 5000 лв., а на юридическите лица и едноличните търговци имуществена санкция в размер от 5000 до 12 000 лв.“

**Преходни и заключителни разпоредби**

**§ 1.** Наредбата за изменение и допълнение на Наредбата осигуряване на обществения ред, (Приложение № 1 към Решение № 198, взето с Протокол № 10 от 28.05.2009г., изм. и доп. с Решение № 427, взето с Протокол № 18 от 25.10.2012г.; изм. и доп. с Решение № 498, взето с Протокол № 22 от 20.12.2012г.; изм. и доп. с Решение № 366, взето с Протокол № 18 от 13.11.2014г.; изм. и доп. с Решение № 60, взето с Протокол № 3 от 25.02.2016г., изм. и доп. с Решение № 480, взето с Протокол №21 от 18.12.2018г., изм. и доп. Решение № ……., взето с протокол № … от ……………….г., на Общински съвет – Пловдив, влиза в сила с влизането в сила на нормативния акт за приемането му. )

**§ 2.** Изпълнението на Наредбата се възлага на Кмета на община Пловдив.